Document ID: /roh_data/filtered/fineweb-2-filterrobots_roh.jsonl.gz/17644

Venderdi bun'ura curt suenter las 5:00 saja ina crana da construcziun siglida or dals binaris tranter Cuira e Landquart, quai ha ditg in pledader da la SBB a l'agentura da novitads svizra SDA. Blessads n'haja quai dà nagins.
Retards e trens che crodan ora
Perquai ch'in dals dus binaris sin il tschancun Cuira-Turitg è il mument serrà curseschan be tscherts trens. Tranter auter crodan tut ils Intercitys da Cuira cun partenza da 39 en direcziun Turitg e quels cun partenza da 07 da Turitg en direcziun Cuira. Il disturbi ha cuzzà fin venderdi suentermezdi a las 16:00.
RR novitads 06:00